Държавен вестник, бр. 49, 2000 г., стр. 23

Б Р О Й  49
Д Ъ Р Ж А В Е Н   В Е С Т Н И К
С Т Р .  23
Чл. 4. Изграждането, поддържането и изпол-
зването на мобилни радиотелефонни мрежи се
осъществява само от оператори, лицензирани
по реда на тази наредба.
Чл. 5. Индивидуалните лицензии по чл. 1 са
лични.
Чл. 6. Радиосъоръженията за лицензирана-
та обособена мобилна радиотелефонна мрежа,
които излъчват в ефира, могат да бъдат постро-
ени и използвани след получаване на лицензия
по тази наредба.
Раздел II
Издаване на индивидуални лицензии
Чл. 7. Индивидуални лицензии за изгражда-
не, поддържане и използване на обособени
мобилни радиотелефонни мрежи се издават на
физически лица, на физически лица—еднолич-
ни търговци, и на юридически лица.
Чл. 8. (1) Лицата, които желаят да получат
индивидуална лицензия за изграждане, под-
държане и използване на обособени мобилни
радиотелефонни мрежи, подават до ДКД пис-
мено заявление по образец на ДКД.
(2) Заявлението съдържа:
1. име, адрес и ЕГН или ЛНЧ—за физическите
лица, и наименование, седалище, адрес и иденти-
фикационен код БУЛСТАТ—за физическите
лица—еднолични търговци, и юридическите лица;
2. желан териториален обхват;
3. желан срок на лицензията;
4. желан честотен обхват;
5. желан опознавателен знак за всяко радио-
съоръжение във варианти, подредени според
предпочитанията;
6. етапи и срокове за изграждане и въвежда-
не в експлоатация на мрежата;
7. предмет на дейност, за която кандидатът
иска да използва правата по лицензията;
8. декларация, че на заявителя не е била
отнета лицензия за изграждане, поддържане
и използване на обособени мобилни радиоте-
лефонни мрежи или ако му е била отнета, е
изтекъл определеният срок, в който лицето
не е имало право да кандидатства за нова
такава лицензия.
(3) Към заявлението се прилагат:
1. описание на организацията на радиовръз-
ките, вкл. начин на предаване на информацията
(в аналогов и/или цифров вид), вид на предавана-
та информация (говор и/или данни), вид на ра-
диовръзката (симплексна и/или дуплексна), ад-
реси на стационарните станции, брой на мобил-
ните возими и мобилните носими радиостанции;
2. данни за географските координати и над-
морската височина на кота терен на местата на
монтиране на стационарните станции и ретран-
слаторите;
3. височини на антените над кота терен на
стационарните станции и ретранслаторите;
4. данни за електромагнитна съвместимост
(ЕМС) по образец на ДКД;
5. копие от документ за платена такса за
подаване на заявление.
(4) За физически лица—еднолични търгов-
ци, и юридически лица се прилагат и:
1. заверено копие на съдебното решение за
регистрация;
2. заверено копие на удостоверение за акту-
ално състояние;
3. заверено копие на регистрацията по
БУЛСТАТ.
(5) Всички документи се подават на българ-
ски език в два екземпляра.
Чл. 9. (1) Всяко заявление и приложенията
към него се разглеждат за редовност в 20-дне-
вен срок от датата на приемането му или от
изтичане на 7-дневния срок по ал. 2.
(2) При констатирани пропуски и недостатъ-
ци спрямо изискванията по чл. 8 или при необхо-
димост от допълнителни сведения по чл. 8 канди-
датите се уведомяват писмено за това в 20-днев-
ния срок по ал. 1, като им се дава 7-дневен срок
за отстраняване на пропуските и недостатъци-
те, и/или за предоставяне на сведенията, считано
от датата на получаването на уведомлението.
(3) При неотстраняване на пропуските и
недостатъците или непредставяне на исканите
сведения в срока по ал. 2 ДКД прекратява про-
цедурата по лицензирането, за което писмено
уведомява заявителя.
Чл. 10. (1) В 3-месечен срок от подаването
на заявлението при редовни документи ДКД
проучва наличието на свободен честотен ресурс
в определените за дадената дейност честотни
обхвати, включително електромагнитната съв-
местимост, и взема решение да издаде или от-
каже издаване на лицензия.
(2) В 3-месечен срок от отстраняване на
пропуските по чл. 9, ал. 2 ДКД проучва нали-
чието на свободен честотен ресурс в опреде-
лените за дадената дейност честотни обхва-
ти, включително електромагнитната съвмес-
тимост, и взема решение да издаде или отка-
же издаване на лицензия.
(3) Издаването на лицензия се отказва с
мотивирано решение на ДКД, когато:
1. на лицето, което кандидатства за издава-
не на лицензия, е била отнета лицензия за из-
граждане, поддържане и използване на обосо-
бена мобилна радиотелефонна мрежа и в акта
за отнемането є е определен срок, в който ли-
цето не може да кандидатства за нова такава
лицензия, и този срок не е изтекъл;
2. липсва свободен честотен ресурс в жела-
ния честотен обхват;
3. в посочения от кандидата териториа-
лен обхват не могат да бъдат изпълнени изис-
кванията по чл.28, т. 2 и 3 от Закона за дале-
косъобщенията.
(4) За решението по ал. 3 заявителят се уве-
домява писмено в 3-дневен срок от датата на
решението на ДКД.
(5) Решението по ал. 2 може да се обжалва
по реда на Закона за административното про-
изводство.
(6) Лицензията се издава в 14-дневен срок от
датата на вземане на решението от ДКД.